বাঁশবাড়িয়া ইউনিয়ন, সীতাকুণ্ড

**বাঁশবাড়িয়া** বাংলাদেশের চট্টগ্রাম জেলার সীতাকুণ্ড উপজেলার অন্তর্গত একটি ইউনিয়ন।

## আয়তন
বাঁশবাড়িয়া ইউনিয়নের আয়তন ৬৭৯৯ একর (২৭.৫২ বর্গ কিলোমিটার)।

## জনসংখ্যা
২০১১ সালের পরিসংখ্যান অনুযায়ী বাঁশবাড়িয়া ইউনিয়নের লোকসংখ্যা ২২,৮৫৩ জন। এর মধ্যে পুরুষ ১২,১২৬ জন এবং মহিলা ১০,৭২৭ জন।

## অবস্থান ও সীমানা
সীতাকুণ্ড উপজেলার মধ্যভাগে বাঁশবাড়িয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৯ কিলোমিটার। এ ইউনিয়নের উত্তরে বাড়বকুণ্ড ইউনিয়ন, পূর্বে হাটহাজারী উপজেলার ফরহাদাবাদ ইউনিয়ন, দক্ষিণে কুমিরা ইউনিয়ন এবং পশ্চিমে সন্দ্বীপ চ্যানেল ও সন্দ্বীপ উপজেলার মগধরা ইউনিয়ন অবস্থিত।

## প্রশাসনিক কাঠামো
বাঁশবাড়িয়া ইউনিয়ন সীতাকুণ্ড উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম সীতাকুণ্ড মডেল থানার আওতাধীন। এটি জাতীয় সংসদের ২৮১নং নির্বাচনী এলাকা চট্টগ্রাম-৪ এর অংশ। এটি বাঁশবাড়িয়া, বোয়ালিয়া, চর বাঁশবাড়িয়া ও জঙ্গল বাঁশবাড়িয়া -এ ৪টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## নামকরণ
বাঁশবাড়িয়া ইউনিয়নের নামকরণ সম্পর্কে কোন ঐতিহাসিক তথ্য পাওয়া যায়নি। তবে জনশ্রুতি আছে যে, বাঁশবাড়িয়া ইউনিয়নের প্রায় প্রতিটি বাড়িতে বাঁশের ঝাড় ছিল। দূর-দুরান্ত থেকে ব্যাবসায়ীরা বাঁশ কিনার জন্য অত্র এলকায় আসত। এখনও সীতাকুণ্ডের অন্যান্য এলাকার তুলনায় এ এলাকায় বেশি হারে বাঁশের ঝাড় বিদ্যমান। ধারণা করা হচ্ছে যে, এক সময় প্রতিটি বাড়িতে বাঁশের ঝাড় ছিল বলেই এ এলাকার নাম 'বাঁশবাড়িয়া'।

## শিক্ষা ব্যবস্থা
বাঁশবাড়িয়া ইউনিয়নের সাক্ষরতার হার ৫৪.৭৮%। এ ইউনিয়নে ২টি মাধ্যমিক বিদ্যালয়, ২টি মাদ্রাসা ও ৯টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* আর আর টেক্সটাইল মিলস উচ্চ বিদ্যালয়
* বাঁশবাড়িয়া উচ্চ বিদ্যালয়

;মাদ্রাসা
* বাঁশবাড়িয়া ইসলামিয়া দাখিল মাদ্রাসা
* বায়তুল উলুম ইসলামিয়া আদর্শ মাদ্রাসা

;প্রাথমিক বিদ্যালয়
* আকিলপুর সরকারি প্রাথমিক বিদ্যালয়
* আর আর টেক্সটাইল মিলস সরকারি প্রাথমিক বিদ্যালয়
* উত্তর বাঁশবাড়িয়া রহমতের পাড়া সরকারি প্রাথমিক বিদ্যালয়
* উত্তর বাঁশবাড়িয়া সরকারি প্রাথমিক বিদ্যালয়
* জমাদার পাড়া সরকারি প্রাথমিক বিদ্যালয়
* দক্ষিণ বাঁশবাড়িয়া সরকারি প্রাথমিক বিদ্যালয়
* দক্ষিণ বাঁশবাড়িয়া হাজীপাড়া রেজিস্টার্ড বেসরকারি প্রাথমিক বিদ্যালয়
* বাঁশবাড়িয়া সরকারি প্রাথমিক বিদ্যালয়
* মধ্য বাঁশবাড়িয়া সরকারি প্রাথমিক বিদ্যালয়

## যোগাযোগ ব্যবস্থা
বাঁশবাড়িয়া ইউনিয়নে যোগাযোগের প্রধান সড়ক ঢাকা-চট্টগ্রাম মহাসড়ক। সব ধরনের যানবাহনের মাধ্যমে যোগাযোগ করা যায়।

## ধর্মীয় উপাসনালয়
বাঁশবাড়িয়া ইউনিয়নে ৩২টি মসজিদ, ৮টি ঈদগাহ ও ৭টি মন্দির রয়েছে।

## খাল ও নদী
বাঁশবাড়িয়া ইউনিয়নের পশ্চিম পাশে সন্দ্বীপ চ্যানেল। এছাড়া এ ইউনিয়নের উপর দিয়ে প্রবাহিত হচ্ছে বোয়ালিয়াকুল খাল, সিকদার খাল, ডেমরা খাল এবং হেতালিয়া খাল।

## হাট-বাজার
বাঁশবাড়িয়া ইউনিয়নের প্রধান ২টি হাট/বাজার হল বাঁশবাড়িয়া বাজার এবং কোট্টা বাজার।

## দর্শনীয় স্থান
* বাঁশবাড়িয়া সমুদ্র সৈকত
* বাঁশবাড়িয়া রাবার বাগান

## উল্লেখযোগ্য ব্যক্তি
* আজিজুল হক চৌধুরী &ndash;– বীর মুক্তিযোদ্ধা, পাকিস্তান আমলে বাঁশবাড়িয়া ইউনিয়নের চেয়ারম্যান, চট্টগ্রাম জেলার এনজিও ব্যুরোর প্রাক্তন প্রধান পরিচালক, এফপিএবি এর প্রতিষ্ঠাতা ও সফল আইনজীবী।
* আতন মিয়া চৌধুরী &ndash;– বাঁশবাড়িয়া ইউনিয়নের প্রথম চেয়ারম্যান।
* দিদারুল আলম চৌধুরী &ndash;– বাঁশবাড়িয়া ইউনিয়নের প্রাক্তন চেয়ারম্যান ও শিক্ষানুরাগী।
* সরওয়ার কামাল &ndash;– বীর মুক্তিযোদ্ধা।

## জনপ্রতিনিধি
* বর্তমান চেয়ারম্যান: মোহাম্মদ শওকত আলী জাহাঙ্গীর
;চেয়ারম্যানগণের তালিকা

## আরও দেখুন
* সীতাকুণ্ড উপজেলা
* সীতাকুণ্ড মডেল থানা
* চট্টগ্রাম জেলা

## তথ্যসূত্র

## বহিঃসংযোগ

বিষয়শ্রেণী:সীতাকুণ্ড উপজেলার ইউনিয়ন